ליאם רוסניור

ליאם ג'יימס רוסניור (באנגלית: Liam James Rosenior; נולד ב-9 ביולי 1984 בוונדסוורת' שבאנגליה) הוא כדורגלן עבר אנגלי ומאמן בהווה, המאמן את קבוצת צ'לסי מהפרמייר ליג.

 קריירת מועדונים 
רוסניור גדל במחלקת הנוער של בריסטול סיטי, והחל את הקריירה המקצוענית שלו בקבוצה הבוגרת של המועדון במסגרת הליגה השנייה של הפוטבול ליג . הוא זכה עם המועדון בפרס הפוטבול ליג לעונת . בסך הכל ערך 23 הופעות ליגה במדי המועדון, בהן הבקיע שני שערים.

ב-12 בנובמבר 2003 חתם בפולהאם מהפרמייר ליג. בשנת 2004 הושאל לטורקי יונייטד מהליגה השלישית של הפוטבול ליג , אותה אימן אביו.

ב-22 בספטמבר 2004 ערך את הופעת הבכורה שלו בפולהאם, בניצחון 1–4 על בוסטון יונייטד במסגרת גביע הפוטבול ליג, בו גם הורחק. ב-13 בדצמבר ערך את הופעת הבכורה שלו בפרמייר ליג, בתיקו 1-1 נגד מנצ'סטר יונייטד. הוא הבקיע שער אחד בלבד עבור פולהאם, בניצחון 4–5 על לינקולן סיטי  במסגרת גביע הפוטבול ליג. בחודש יולי 2006 חתם על הארכת חוזה של ארבע שנים בפולהאם. הוא ערך 79 הופעות ליגה במדי המועדון.

ב-31 באוגוסט 2007 חתם על חוזה לשלוש שנים ברדינג מהפרמייר ליג. ב-15 בספטמבר ערך את הופעת הבכורה שלו במועדון, בהפסד 1–2 לסנדרלנד במסגרת הליגה לעונת 2007/2008. בתום העונה נשרה רדינג לפוטבול ליג צ'מפיונשיפ. בסך הכל ערך 64 הופעות ליגה במדי המועדון.

ב-2 בספטמבר 2009 הושאל לאיפסוויץ' טאון מהפוטבול ליג צ'מפיונשיפ עד לתום עונת 2009/2010. הוא ערך 29 הופעות ליגה במדי המועדון, בהן הבקיע שער אחד.

ב-29 באוקטובר 2010 הצטרף רוסניור להאל סיטי מהפוטבול ליג צ'מפיונשיפ בחוזה לטווח קצר עד 1 בינואר 2011. למחרת ערך את הופעת הבכורה שלו במועדון, בתיקו 1-1 נגד בארנסלי במסגרת הליגה. ב-21 בדצמבר חתם על חוזה לשנתיים וחצי במועדון. בתום עונת 2012/2013 העפיל עם המועדון לפרמייר ליג, וב-22 במרץ 2014 הבקיע את שערו היחיד בקריירה במסגרת הפרמייר ליג, בניצחון 0–2 על וסט ברומיץ' אלביון במסגרת עונת 2013/2014. ב-28 במאי 2015 שוחרר מהמועדון.

ב-23 ביוני 2015 חתם על חוזה לשלוש שנים בברייטון אנד הוב אלביון מהפוטבול ליג צ'מפיונשיפ. בתום עונת 2016/2017 העפיל עם המועדון לפרמייר ליג.

ב-30 ביולי 2018 פרש ממשחק.

 קריירה בין-לאומית 
רוסניור נולד באנגליה לאב שמוצאו בסיירה לאון ושיחק בנבחרת סיירה לאון. בחודש מרץ 2005 זומן לראשונה לסגל נבחרת אנגליה עד גיל 21. הוא נכלל בסגל הנבחרת לטורניר אליפות אירופה עד גיל 21 בשנת 2007, וערך הופעה אחת בטורניר, כמחליף בהפסד לנבחרת הולנד עד גיל 21 בשלב חצי הגמר.

 קריירה כמאמן 
לאחר פרישתו מכדורגל, נשאר רוסניור בברייטון אנד הוב אלביון ושימש כעוזר מאמן הקבוצה עד גיל 23 של המועדון, תפקיד אותו שילב עם תפקידו כפרשן בסקיי ספורטס.

ב-10 ביולי 2019 מונה כמאמן בצוות של פיליפ קוקו, ששימש כמאמן דרבי קאונטי. ב-15 בינואר 2021, לאחר מינויו של ויין רוני כמאמן הקבוצה, מונה לעוזר המאמן שלו. לאחר עזיבתו של רוני, מונה ב-24 ביוני 2022 כמאמן הזמני של הקבוצה. ב-21 בספטמבר עזב את התפקיד, ודרבי קאונטי המשיכה לחפש מאמן קבוע למועדון. לאחר מינויו של פול וורן , עזב רוסניור את המועדון.

ב-3 בנובמבר 2022 מונה לשנתיים וחצי כמאמן האל סיטי מהפוטבול ליג צ'מפיונשיפ. ב-17 בדצמבר 2023 חתם על חוזה חדש לשלוש שנים במועדון, עד לשנת 2026. ב-7 במאי 2024 פוטר לאחר שהאל סיטי סיימה במקום השביעי בליגה בעונת 2023/2024 ופספסה את פלייאוף ההעפלה לפרמייר ליג.

ב-25 ביולי 2024 מונה לשלוש שנים כמאמן שטרסבורג מליגת העל הצרפתית במקומו של פטריק ויירה. ב-25 באפריל 2025 חתם על חוזה חדש לשלוש שנים במועדון, עד לשנת 2028. בעונתו הראשונה הוביל את הקבוצה למקום השביעי ולהעפלה לקונפרנס ליג.

ב-6 בינואר 2026 מונה לשש שנים וחצי כמאמנה של צ'לסי מהפרמייר ליג.

 חיים אישיים 
אביו הוא כדורגלן ומאמן העבר לירוי רוסניור .

 תארים 
בריסטול סיטי
 פרס הפוטבול ליג (1): 2002/2003

 קישורים חיצוניים 

 הערות שוליים 

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני בריסטול סיטי
קטגוריה:כדורגלני פולהאם
קטגוריה:כדורגלני טורקי יונייטד
קטגוריה:כדורגלני רדינג
קטגוריה:כדורגלני איפסוויץ' טאון
קטגוריה:כדורגלני האל סיטי
קטגוריה:כדורגלני ברייטון אנד הוב אלביון
קטגוריה:מאמני כדורגל אנגלים
קטגוריה:מאמני דרבי קאונטי
קטגוריה:מאמני האל סיטי
קטגוריה:מאמני צ'לסי
קטגוריה:אנגלים שנולדו ב-1984